# Anna Alarcón

Anna Alarcón (Barcelona, 7 de desembre de 1980) és una actriu catalana de televisió, cinema i teatre.

## Trajectòria

Anna Alarcón neix a Barcelona, de ben petita inicia els estudis de teatre al Col·legi de teatre i posteriorment a l'Institut del Teatre, paral·lelament estudia dansa amb Mercedes Boronat. Compagina els estudis de teatre a l'Institut amb la gira de l'espectacle Wit dirigit per Lluís Pasqual.
Porta més de vint anys treballant a teatres de tot Espanya i combinant els escenaris amb el cine i la televisió. Al llarg de la seva carrera ha protagonitzat una trentena de muntatges teatrals a les ordres de prestigiosos directors com Pau Miró, Iván Morales, Josep Maria Pou o Ramon Simó. Amb L'Iván Morales i el Xavi Sáez va crear la companyia de teatre Prisamata, van estar durant set anys girant amb l'obra de teatre Sé de un lugar per teatres de tot Espanya i Llatinoamèrica.
L’any 2015 va protagonitzar el monòleg Psicosis de las 4.48 de Sarah Kane amb el que va obtenir diferents premis i nominacions, realitzant una llarga gira per Espanya i l'Amèrica Llatina.
Paral·lelament a la seva carrera teatral ha participat en nombroses sèries i pel·lícules. Va començar en sèries de TV3 com La Riera o Nit i dia i més endavant va formar part de la sèrie El inocente de Netflix, juntament amb Mario Casas o Alejandra Jiménez, Ser o no ser de Playz i Bienvenidos a Edén també de Netflix.
Va debutar com a protagonista al cinema de la mà de David Trueba a la pel·lícula A este lado del mundo i a L'ofrena juntament amb Verònica Echegui i Àlex Brendemühl dirigits per Ventura Durall amb la que va obtenir una nominació als Premis Gaudí com actriu protagonista.

## Filmografia

* 2011: Insensibles, de Juan Carlos Medina
* 2013: La otra frontera, d'André Cruz Shiraiwa
* 2017: El vent és això, de Pere Vilà
* 2019: La hija de un ladrón, de Belén Funes
* 2020: La vampira de Barcelona, de Lluís Danés
* 2020: A este lado del mundo, de David Trueba
* 2020: L'ofrena, de Ventura Durall
* 2022: La niña de la comunión, de Víctor García

## Televisió

* 2007: Automàtics, de Javier Daulte (TV3)
* 2009: La otra ciudad, de Sílvia Quer (La 1 i TV3)
* 2009: Ull per ull, de Mar Targarona (La 1 i TV3)
* 2010-2016: La Riera (TV3)
* 2016-2017: Nit i dia, de Manuel Huerga i Oriol Paulo (TV3)
* 2018: Félix, de Cesc Gay (Movistar Plus+)
* 2021: El inocente, d'Oriol Paulo (Netflix)
* 2022: Ser o no ser, de Coral Cruz (RTVE Play)
* 2022: Bienvenidos a Edén (2022), (Netflix)
* 2022: Sis nits d'agost, de Ventura Durall (TV3)

## Teatre

* 2000: Em dic Elsa Schneider, de Sergi Belbel
* 2002-2003: Somni d'una nit d'estiu, de William Shakespeare
* 2003-2006: Wit, de Margaret Edson
* 2004: Happy hour, de Pau Miró
* 2005: Ningú pensa dir res, de Josep Maria Miró
* 2006: Somriure d'elefant, de Pau Miró
* 2007: Passat el riu, de Joe DiPietro
* 2007: En conserva, de Marta Buchaca
* 2007-2008: Hedda Gabler, d'Henrik Ibsen
* 2008: Búfals, de Pau Miró
* 2008: Puputyttö, de Saara Turunen
* 2009: Girafes, de Pau Miró
* 2009: Lleons, de Pau Miró
* 2010: Home-natja, de Jordi Oriol
* 2011: Huis clos, de Jean-Paul Sartre
* 2011-2013: Imatges gelades, d'Alicia Gorina
* 2011-2013: Sé de un lugar, d'Iván Morales
* 2012: Litus, de Marta Buchaca
* 2014-2015: Prendre partit, de Ronald Harwood
* 2015-2021: Psicosis de las 4.48, de Sarah Kane
* 2016: Poder-Potere-Power, de Marta Buchaca, Marco Calvani i Neil LaBute
* 2016: La fortuna de Sílvia, de Josep Maria de Sagarra
* 2017: Els tres aniversaris, de Rebekka Kricheldorf
* 2018: Només una vegada, de Marta Buchaca
* 2019: In wonderland, d'Alicia Gorina
* 2020-2021: Una galaxia de luciérnagas, d'Aina Tur
* 2022: Macbeth, d'Eugen Ionescu
* 2024: Los guapos, de David Trueba

## Guardons

Nominacions
* 2021: Gaudí a la millor actriu protagonista per L'ofrena
* 2016: Butaca de teatre a la millor actriu protagonista per Psicosis de las 4.48
Premis
* 2021: Premi BBVA de teatre a la millor actriu protagonista per Una galaxia de luciérnagas
* 2016: Premi BBVA de teatre a la millor actriu protagonista per Psicosis de las 4.48
* 2010: Premi de cine Salento Finibus Terrae a la millor actriu pel curtmetratge 360°

## Referències

* ↑ «La palabra, el amor, el desencuentro». Sé de un lugar. PABLO CARUANA.
* ↑ «Crítica de «Psicosis de las 4.48» de Sarah Kane.». Carlos Herrera Carmona.
* ↑ «"Ser o no ser": serie naturalista y transformadora en Playz de RTVE». Cinemagavia.
* ↑ «Anna Alarcón: “Nada es lo que aparenta, hacemos lo que podemos”». .
* ↑ ACN, Eli Don / Martí Pernía /. «David Trueba: 'El judici està bé pels jutges, la humanitat ha de tenir comprensió'», 15-11-2024. [Consulta: 15 novembre 2024].